ઇન્ટરેસ્ટિંગ વાત એ છે કે આ રાઇટર-ડિરેક્ટર જોડીએ આ અત્યંત ચર્ચાસ્પદ કૅસને ગ્લેમરાઇઝ કરીને વેચવાનો પ્રયત્ન નથી કર્યો. બલકે તેમણે કૅસની તપાસ ખરેખર કેવી રીતે થઈ હશે, તેની અંદરની બાજુ બતાવવાનો પ્રયાસ કર્યો છે. એટલે જ આ ફિલ્મ અગાઉની 'રહસ્ય' કરતાં ખાસ્સી અલગ પડે છે. રહસ્યમાં તો ખાસ્સાં કાલ્પનિક એલિમેન્ટ્સ ઉમેરવામાં આવ્યાં હતાં, પરંતુ અહીં શક્ય હોય ત્યાં સુધી ફેક્ટ્સને વળગી રહેવામાં આવ્યું છે.